სქაიტელის ძირითადი ელექტრონული საკომუნიკაციო (ინტერნეტი) მომსახურების შესახებ

ხელშეკრულება

ხელშეკრულების გაფორმების თარიღი: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

აბონენტი (სახელი, გვარი): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

აბონენტის პირადი ნომერი: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ფაქტ. მისამართი (მომსახურების მიღების ფართი): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

აბონენტის საკონტაქტო ტელეფონის ნომერი: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

აბონენტის საკონტაქტო ელ. ფოსტა: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

წარმომადგენელი/უფლებამოსილი პირი: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ პირადი N: \_\_\_\_\_\_\_\_\_\_\_\_\_\_\_\_\_

1. კომპანია უზრუნველყოფს აბონენტისათვის **ინტერნეტ** **მომსახურებას,** წინამდებარე დოკუმენტის, მასზე დართული დანართ(ებ)ისა და „**სქაიტელის მიერ ფიზიკური პირებისათვის ელექტრონული საკომუნიკაციო მომსახურების მიწოდების შესახებ ხელშეკრულების სტანდარტული პირობების“** (შემდგომში **„ხელშეკრულების სტანდარტული პირობები“)** საფუძველზე (შემდგომში ყველა დოკუმენტი ერთობლივად მოხსენიებული, როგორც **„სააბონენტო ხელშეკრულებები“**).
2. აბონენტის მიერ შერჩეული ინტერნეტ მომსახურების სახეობა, პაკეტი, საფასური და სხვა პირობები მოცემულია ამ დოკუმენტზე თანდართული დანართი N1-ში. ყველა დასახელებული ინფორმაცია და სააბონენტო ხელშეკრულებები განთავსებული და ხელმისაწვდომია კომპანიის ოფიციალურ ვებ-გვერდზე - [www.skytel.ge](http://www.skytel.ge);
3. კომპანიასთან ხელშეკრულების გაფორმება ხდება აბონენტის მიერ წინამდებარე დოკუმენტზე ხელმოწერით ან/და სააბონენტო ხელშეკრულებების ელექტრონულად დათანხმებით, რასაც გააჩნია იგივე იურიდიული ძალა, როგორც მატერიალურ დოკუმენტზე ხელმოწერას.
4. **მომსახურების პირველადი ჩართვა** ხდება მომსახურების ინსტალაციისთანავე. სააბონენტო ხელშეკრულებების ხელმოწერა/დადასტურება, ინსტალაციის ღირებულებისა და სააბონენტო გადასახდელის გადახდა ხდება სერვისის მოწყობიდან არაუგვიანეს **იმავე დღის 00:00 სთ-მდე,** თანხის სწრაფი გადახდის აპარატებში გადახდით ან კომპანიის საბანკო ანგარიშზე გადარიცხვით. წინააღმდეგ შემთხვევაში აბონენტს შეეზღუდება მომსახურების მიწოდება.
5. აბონენტის მიერ წინამდებარე დოკუმენტის/სააბონენტო ხელშეკრულებების გაცნობა და დადასტურება ხდება შემდეგნაირად: აბონენტის მიერ მომსახურების შეკვეთის დროს დაფიქსირებულ ნომერზე იგზავნება ბმულის სახით აბონენტის პირადი სივრცე, რომელშიც განთავსებული იქნება სააბონენტო ხელშეკრულებები და აბონენტის მიერ შერჩეული კონკრეტული მომსახურების სახეობა. აღნიშნული ბმულის გახსნა შესაძლებელი იქნება ნებისმიერ ბრაუზერში. პირად სივრცეში შესასვლელად აბონენტს ეგზავნება უნიკალური კოდი, რომლის მეშვეობით აბონენტს შესაძლებლობა აქვს გახსნას სააბონენტო ხელშეკრულებები, გაეცნოს მათ და ღილაკზე „გავეცანი“ და „ვეთანხმები“ თითის დაჭერით აფორმებს კომპანიასთან ხელშეკრულებას. ასეთი ფორმით ნების გამოვლენა უთანაბრდება აბონენტის პირად ხელმოწერას. ელექტრონულ დადასტურებას, როგორც მხარეთათვის ასევე, მესამე პირებისათვის აქვს მატერიალურ დოკუმენტზე ხელმოწერის თანაბარი იურიდიული ძალა.
6. წინამდებარე დოკუმენტზე ხელმოწერით ან ელექტრონული ფორმით დათანხმებით აბონენტი ადასტურებს, რომ გაეცნო და დაეთანხმა კომპანიის ოფიციალურ ვებ-გვერდზე - [www.skytel.ge](http://www.skytel.ge) განთავსებულ „**სქაიტელის მიერ ფიზიკური პირებისათვის ელექტრონული საკომუნიკაციო მომსახურების მიწოდების შესახებ ხელშეკრულების სტანდარტულ პირობებს“** და წინამდებარე დოკუმენტზე ხელმოწერით უერთდება მას.
7. წინამდებარე დოკუმენტზე ხელმოწერით ან ელექტრონული ფორმით დათანხმებით აბონენტი თანახმაა, რომ სააბონენტო დოკუმენტების, მომსახურების სახეობების შეცვლის, ტექნიკური მოწყობილობების შეცვლის და სხვა მომსახურების გაწევასთან დაკავშირებული პროცედურების განხორციელება მოხდეს კომპანიის აბონენტად დარეგისტრირების დროს შექმნილი პირადი სივრცის მეშვეობით, აბონენტის მობილურის ტელეფონზე კომპანიის მიერ გამოგზავნილი უნიკალური კოდის დადასტურების შედეგად. უნიკალური კოდის დაცვასა და გაუმჟღავნებლობაზე პასუხისმგებელია აბონენტი.
8. წინამდებარე ხელშეკრულების ხელმოწერით ან ელექტრონულად დადასტურებით აბონენტი ადასტურებს, რომ მომსახურების ინსტალაციის დროს კომპანიის წარმომადგენლისგან მიიღო სრული ინფორმაცია მომსახურების წესებსა და პირობებზე, გაეცნო სააბონენტო ხელშეკრულებებს და ეთანხმება მათ.
9. აბონენტის მიერ კომპანიასთან გაფორმებული ხელშეკრულებები განთავისებულია მის პირად სივრცეში, რომლის დათვალიარება და ჩამოტვირთვა შესაძლებელია ნებისმიერ დროს პირად სივრცეში შესვლის გზით. აბონენტის მოთხოვნის შემთხვევაში, მას გადაეცემა სააბონენტო ხელშეკრულებები ბეჭდური სახით.
10. კომპანია უზრუნველყოფს აბონენტთან გაფორმებული ხელშეკრულ(ებ)ებისა და მისი დანართების დასკანერებული ასლის შენახვას აბონენტის პირად სივრცეში, რათა აბონენტისთვის ხელმისაწვდომი იყოს ხელშეკრულებების/დანართების დათვალიერება/ჩამოტვირთვა.
11. კომპანია აბონენტს ინტერნეტ მომსახურებას გაუწევს კვირაში 7 დღე, 24 საათის განმავლობაში.
12. ყველა გადასახდელი მოცემულია ლარში და მოიცავს დღგ-ს.
13. აბონენტის მიერ მომსახურების ყოველთვიური ღირებულების გადახდა ხდება წინასწარ, მომსახურების გააქტიურებიდან სააბონენტო ბალანსის ამოწურვამდე ერთი დღით ადრე.
14. მომსახურების შეზღუდვა/შეწყვეტა ხდება მომსახურების ღირებულების დადგენილ ვადაში გადაუხდელობის ან/და ბალანსის ამოწურვის შემთხვევაში(იხ. ხელშეკრულების სტანდარტული პირობები).
15. მომსახურების პაკეტებს, ინტერნეტის ხარისხის მაჩვენებლებს ან/და სხვა პირობებს აბონენტი დამატებით შეიძლება გაეცნოს კომპანიის ოფიციალურ ვებ-გვერდზე [www.skytel.ge](http://www.skytel.ge) ან/და სატელეფონო ცხელ ხაზზე: **(+995 32) 2-500-300.**
16. აბონენტი თანახმაა, რომ მისი პერსონალური ინფორმაცია (მონაცემი) დამუშავდეს კომპანიის მიერ „პერსონალურ მონაცემთა დაცვის შესახებ“ საქართველოს კანონის მე-2 მუხლის „დ“ ქვეპუნქტის შესაბამისად, აბონენტისათვის მომსახურების გაწევის მიზნებისათვის.
17. აბონენტი ადასტურებს, რომ მის მიერ წარმოდგენილი პერსონალური და საკონტაქტო მონაცემები სწორი და ნამდვილია. აბონენტმა დაუყოვნებლივ უნდა აცნობოს კომპანიას პერსონალური მონაცემებისა და საკონტაქტო ინფორმაციის ცვლილების თაობაზე, კომპანიის ცხელ ხაზზე **+995 32 2500 300** დარეკვით ან სერვის-ცენტში წერილობითი განაცხადის შეტანის გზით ან კომპანიის ელ.ფოსტაზე წერილის გაგზავნით. წინააღმდეგ შემთხვევაში კომპანიაში იხსნის ყოველგვარ პასუხისმგებლობას კომპანიისთვის ცნობილ ბოლო მისამართზე გაგზავნილი შეტყობინების არ/ვერ გაცნობის შედეგად წარმოშობილი ნებისმიერი სახის შესაძლო ზიანსა და ზარალზე.
18. წინამდებარე ხელშეკრულება ძალაში შედის ხელმოწერისთანავე ან აბონენტის მხრიდან ელექტრონულად დადასტურებისთანავე და მოქმედებს მხარეთა მიერ ხელშეკრულების შეწყვეტამდე.

მომსახურების მიმწოდებელი კომპანიის შპს „სქაიტელის“ საიდენტიფიკაციო მონაცემები:

საიდენტიფიკაციო ნომერი: 400013748;

იურიდიული მისამართი: საქართველო, თბილისი, ნაძალადევის რაიონი, დ. გურამიშვილის გამზ., N23ა;

ფაქტობრივი მისამართი: საქართველო, თბილისი, ნაძალადევის რაიონი, დ. გურამიშვილის გამზ., N23ა;

ოფიციალური ინტერნეტ გვერდის მისამართი: [www.skytel.ge](http://www.skytel.ge);

ცხელი ხაზის ნომერი: (+995 32) 2-500-300;

საბანკო რეკვიზიტები: სს თიბისი ბანკი, ანგ. ნომერი ლარში: GE43TB7647336020100003;

**დანართი N1**

აბონენტის მიერ სასურველი მომსახურების პაკეტის არჩევა ხდება ქვემოთ მითითებულ გრაფაში მონიშვნით/დადასტურებით:

|  |
| --- |
| **რადიო - სარელეო ინტერნეტ მომსახურების პაკეტები** **ინტერნეტის ხარისხის მაჩვენებელი და სატარიფო გეგმა** |
| **პაკეტი** | სტარტი | სტანდარტი | პრო | ტურბო |
| **სააბონენტო გადასახადი** | 26 ლარი | 31 ლარი | 36 ლარი | 41 ლარი |
| **მომსახურების ინსტალაციის საფასური** | 25 ლარი | 25 ლარი | უფასო | უფასო |
| **მაქსიმალური სიჩქარე** | 6 მბ/წმ | 8 მბ/წმ | 10 მბ/წმ | 12 მბ/წმ |
| **მინიმალური სიჩქარე** | 1,2 მბ/წმ | 1,6  მბ/წმ | 2  მბ/წმ |  2.4 მბ/წმ |
| **ფაქტობრივად ხელმისაწვდომი სიჩქარე** | 4.8 მბ/წმ | 6.4 მბ/წმ | 8 მბ/წმ | 9.6 მბ/წმ |
| **დაყოვნება** | < 400 მ/წ | < 400 მ/წ | < 400 მ/წ | < 400 მ/წ |
| **დაკარგული პაკეტების კოეფიციენტი** | < 3% | < 3% | < 3% | < 3% |
| **ჯიტერი** | < 50 მ/წ | < 50 მ/წ | < 50 მ/წ | < 50 მ/წ |
| **აბონენტი სასურველი პაკეტის არჩევას ადასტურებს შესაბამის ველში მონიშვნით** |  |  |  |  |

|  |
| --- |
| **ოპტიკურ - ბოჭკოვანი ინტერნეტ მომსახურების პაკეტები****ინტერნეტის ხარისხის მაჩვენებელი და სატარიფო გეგმა** |
| **პაკეტი** | სტანდარტი | პრო | ტურბო |
| **სააბონენტო გადასახადი** | 30 ლარი | 35 ლარი | 45 ლარი |
| **მომსახურების ინსტალაციის საფასური** | უფასო | უფასო | უფასო |
| **მაქსიმალური სიჩქარე** | 50მბ/წმ | 80 მბ/წმ | 120მბ/წმ |
| **მინიმალური სიჩქარე** | 10მბ/წმ | 16მბ/წმ | 24მბ/წმ |
| **ფაქტობრივად ხელმისაწვდომი სიჩქარე** | 40მბ/წმ | 64მბ/წმ | 96მბ/წმ |
| **დაყოვნება** | < 400 მ/წ | < 400 მ/წ | < 400 მ/წ |
| **დაკარგული პაკეტების კოეფიციენტი** | < 3% | < 3% | < 3% |
| **ჯიტერი** | < 50 მ/წ | < 50 მ/წ | < 50 მ/წ |
| **აბონენტი სასურველი პაკეტის არჩევას ადასტურებს შესაბამის ველში მონიშვნით** |  |  |  |